b'\n_START_ARTICLE_\nAcrocephalus (revija)\n_START_PARAGRAPH_\nAcrocephalus je slovenska znanstvena revija s podro\xc4\x8dja ornitologije, ki jo izdaja Dru\xc5\xa1tvo za opazovanje in prou\xc4\x8devanje ptic Slovenije. Izhaja od leta 1980, letno izidejo 4 \xc5\xa1tevilke. V njej so objavljeni izvirni prispevki z vseh podro\xc4\x8dij ornitologije. Revija pokriva obmo\xc4\x8dje jugovzhodne Evrope in vzhodnega Sredozemlja._NEWLINE_Leta 1999 je iz\xc5\xa1la posebna trojna \xc5\xa1tevilka (letnik 20, \xc5\xa1t. 94-96), v kateri so \xc4\x8dlani terminolo\xc5\xa1ke komisije DOPPS objavili\xc2\xa0\xc2\xbbImenik ptic zahodne Palearktike\xc2\xab\xc2\xa0s slovenskimi, angle\xc5\xa1kimi in latinskimi imeni vrst ter vi\xc5\xa1jih taksonov ptic, ki je temeljno tovrstno delo._NEWLINE_Revija ima mednarodni uredni\xc5\xa1ki odbor in sprejema prispevke v slovenskem ter angle\xc5\xa1kem jeziku. Prvih 19 let je revijo urejal Iztok Geister, sledili pa so mu uredniki Borut \xc5\xa0tumberger, Al Vrezec in Primo\xc5\xbe Kmecl. Od 2010 revijo ureja Luka Bo\xc5\xbei\xc4\x8d. Poimenovana je po rodu trstnic (Acrocephalus), kamor se uvr\xc5\xa1\xc4\x8da med drugim bi\xc4\x8djo, srpi\xc4\x8dno in mo\xc4\x8dvirsko trstnico.'